جمالا

**سوزانا جمالادینووا** (Susana Jamaladinova)
(; ) جو اپنے اسٹیج نام **جمالا** (، ) سے بہتر جانی جاتی ہے ایک یوکرینی گلوکارہ، اداکارہ اور نغمہ نگار ہے۔  اس نے یوکرین کی نمائندگی کرتے ہوئے 2016ء کے یوروویژن نغموں کے مقابلے میں شامل ہوئی اور اپنے نغمے 1944 کے ساتھ فاتح رہی ہے۔

## ابتدائی زندگی
سوزانا جمالادینووا اوش، کرغیز اشتراکی جمہوریہ میں کریمیائی تاتار باپ اور آرمینیائی ماں کے یہاں پیدا ہوئی تھی۔۔ اس کے کریمیائی تاتار آباواجداد جبرًا ملک بدر کیے گئے تھے۔ یہ واقعہ جوزف اسٹالن کے دور مین دوسری جنگ عظیم کے دوران میں پیش آیا تھا جب ان لوگوں کو وسط ایشیائی جمہوریہ میں منتقل کیا گیا باوجود اس کے کہ وہ لوگ سوویت یونین کی طرف سے ہی نبرد آزما تھے۔

جمالا روسی کو بطور مادری زبان استعمال کرتی ہے جبکہ وہ یوکرینی کو وہ روانی سے بولتی ہے جسے اس نے اپنی نوجوانوں کے دنوں میں سیکھا تھا۔ حالانکہ وہ کریمیائی تاتاری میں بھی کچھ نغمے لکھ چکی ہے، وہ اس زبان میں زیادہ گفتگو نہیں کرسکتی ہے۔

اس کے ماں باپ چار سال تک زیر طلاق رہے تاکہ اس کی ماں اپنے پیدائشی نام سے کریمیا میں اپنے پیدائشی نام کے ساتھ گھر خرید سکے۔ اس دور میں سوویت ارباب مجاز کی جانب سے جمالا کے باپ کی طرح تاتاروں کو کریمیا میں زمین خریدنے سے روک دیا گیا تھا۔

## کام

### ابتدائی رجحان

جمالا بچپن سے موسیقی کی شوقین تھی۔ اس نے نو سال کی عمر میں پیشہ ورانہ ریکارڈنگ شروع کی، جس میں 12 بارہ لوک اور بچوں کے کریمیائی تاتار نغمے شامل تھے۔ وہ سمفیروپول موسیقی کالج میں شریک ہوئی۔ اس کے بعد وہ چائیکووسکی نیشنل میوزک اکیڈمی آف یوکرین سے اوپرا گلوکارہ کے طور پر تعلیم مکمل کی، مگر اس نے پاپ موسیقی کو ذریعہ روزگار بنایا۔

### 2010–11: ''فار ایوری ہارٹ''

14 فروری 2010ء کو جمالا نے اپنا پہلا یگانہ نغمہ *تم محبت سے بنے ہو* اپنی پہلی اسٹوڈیو البم *فار ایوری ہارٹ* سے جاری کیا۔ اسی سال 18 اکتوبر کو اس نے *یہ میں، جمالا ہوں* جاری کیا۔ اس کے اگلے مہینے کی 23 تاریخ کو اس نے *مسکان* جاری کیا۔ 2011ء میں اس نے یوکرین کے انتخابی مقابلے برائے وسیع تر یوروویژن مقابلہ نغمہ جات میں اپنے نغمے مسکان کے ساتھ حصہ لیا۔ یہ نغمہ مجمع میں مقبول رہا اور جمالا مقابلے کے اخری مرحلے تک رسائی کر سکی۔ تاہم وہ بعد میں دستبردار ہو گئی۔ 12 اپریل 2011 کو اس نے اپنا پہلا یگانہ البم فار ایوری ہارٹ مون ریکارڈز یوکرین کے ذریعے جاری کیا۔

### 2012–14: ''آل آر نتھنگ'' اور ''تھینک یو''

[تصغیر|جمالا [اوڈیسا بین الاقوامی فلم فیسٹول|اوڈیسا فلم فیسٹول 2012ء میں آٹوگراف دیتے ہوئے۔]]
8 نومبر 2012ء کو جمالا نے "Ya Lyublyu Tebya" (، ) جاری کیا کہ جو اس کی دوسری البم *آل آر نتھنگ* کا حصہ ہے۔ اس نے اس کے بعد *زخم خوردہ* جاری کیا اور پھر *کیکٹس* (، ) کو 6 مارچ 2013ء کو جاری کیا جو اسی البم کا تیسرا اور آخری یگانہ نغمہ ہے۔ اسی مہنیے کی 19 کو اس نے آل آر نتھنگ البم مون ریکارڈز یوکرین کے ذریعے جاری کیا۔

25 ستمبر 2014ء کو اس نے *زاپ لُو تالاس* (، ) اپنی دوسری البم تھینک یو سے جاری کیا۔ اس البم کو 1 اکتوبر 2014ء کو اینجائے ریکارڈز کے ذریعے جاری کیا۔

### 2015 ''پوڈیخ''

26 مارچ 2015ء کو *اوخیما* (، ) جمالا کے تیسرے البم سے جاری کیا گیا تھا۔ *شلیاخ دو دو منہ* (، ) اس کے بعد 18 مئی 2015ء کو جاری ہوا۔ اسی سال 15 جون کو پوڈیخ (، ) جاری ہوا۔ اس نے اسی نغمے کی مناسبت سے اپنی البم سال کے اخیر میں یعنی 12 اکتوبر کو جاری کی۔ یہ البم اینجائے ریکارڈز کے ذریعے جاری ہوئی ہے۔

### جمالا یوروویژن نغموں کے مقابلے 2016ء میں
تصغیر|بائیں|جمالا یوروویژن نغموں کے مقابلے 2016ء میں حصہ لیتے ہوئے۔
جمالا نے کامیاب انداز میں یوکرین کی یوروویژن نغموں کے مقابلے 2016ء میں نمائندگی کی۔ اس کے نغمے کا عنوان 1944 تھا۔ یہ نغمہ کریمیائی تاتاریوں کی جبری ملک بدری کے بارے میں ہے جو 1944ء کا واقعہ تھا۔ اس المیے میں بطور خاص اس پردادی متاثر ہوئی تھی جو اپنی بیٹی وسط ایشیا منتقلی کے دوران میں کھو چکی تھی۔ جمالا نے یہ نغمہ 2014ء میں لکھا تھا۔  14 مئی 2016ء کو یہ اعلان کیا گیا کہ وہ مقابلہ 534 پوائنٹ سے جیت چکی ہے۔

جمالا کے نغمے کو روسی ذرائع اور ماہرین قانون 2014ء میں روس کے کریمیا پر قبضے اور روس اور یوکرین کے بیچ ڈانباس میں جاری فوج کشی پر تنقیدی نگاہ ہے۔  اس جیت کے بعد جمالا کو یوکرین کے صدر پیٹرو پوروشینکو نے اسے یوکرینی عوام کی فنکار کا خطاب دیا۔ 17 مئی 2016ء کو پوروشینکو نے اعلان کیا کہ یوکرین کی وزارت خارجہ جمالا کو یونیسیف کے خیرسگالی سفیر کے طور نامزد کرے گی۔ 

## ڈسکوگرافی

### اسٹوڈیو البم

### راست البم

### یگانہ نغمے

## فلمیں

## حوالہ جات

## بیرونی روابط

* 

زمرہ:1983ء کی پیدائشیں
زمرہ:اکیسویں صدی کی گلوکارائیں
زمرہ:اکیسویں صدی کے یوکرائنی گلوکار
زمرہ:اوش کی شخصیات
زمرہ:بقید حیات شخصیات
زمرہ:روسی زبان کے گلوکار
زمرہ:کرغزستانی گلوکارائیں
زمرہ:یوکرائنی پاپ گلوکار
زمرہ:یوکرائنی گلوکار-نغمہ نگار
زمرہ:یوکرائنی گلوکارائیں
زمرہ:یوکرائنی مسلم
زمرہ:یوکرائنی نغمہ نگار
زمرہ:یوکرینی زبان کے گلوکار
زمرہ:یوکرائنی پناہ گزین
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت